b'\n_START_ARTICLE_\nAmenemhet V.\n_START_SECTION_\nIdentiteta\n_START_PARAGRAPH_\nEgiptologi niso enotni ali je bil Sekemkare Amenemhet V. ista oseba kot  Sekemkare Sonbef, katerega Kim Ryholt, J\xc3\xbcrgen von Beckerath in Darrell Baker \xc5\xa1tejejo za drugega faraona Trinajste dinastije. Sonbef je sebe resni\xc4\x8dno klical "Amenemhet Sonbef", kar bi se po Ryholtovem mnenju moralo razumeti kot "Amenemhet [Sa] Sonbef", Sin Amenemhet Sonbefa, se pravi sin Amenemheta IV. Omenjeni egiptologi imajo Sonbefa in Amenemheta V. za dva razli\xc4\x8dna vladarja. Ryholt in  Baker trdita tudi to, da je med Sonbefom in Amenemhetom V. zelo malo \xc4\x8dasa vladal Nerikare, medtem ko je von Beckerath prepri\xc4\x8dan, da je med njima vladal Sekemre Kutavi Pentini. Detlef Franke in Stephen Quirke sta v nasprotju z njimi prepri\xc4\x8dana, da sta oba vladarja ista oseba. Trditev utemeljujeta s tem, da je "Amenemhet Sonbef" dvojno ime, pogosto predvsem pozni Dvanajsti in Trinajsti dinastiji.'